1994D0360 — DA — 02.09.2006 — 011.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 20. maj 1994 om mindre hyppig fysisk kontrol af sendinger af bestemte produkter, der skal indføres fra tredjelande i henhold til direktiv 90/675/EØF (94/360/EF) (EFT L 158, 25.6.1994, p.41)

Ændret ved:









▼B

KOMMISSIONENS BESLUTNING

af 20. maj 1994

om mindre hyppig fysisk kontrol af sendinger af bestemte produkter, der skal indføres fra tredjelande i henhold til direktiv 90/675/EØF

(94/360/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet ( 1 ), senest ændret ved direktiv 92/118/EØF ( 2 ), særlig artikel 8, stk. 3, og ud fra følgende betragtninger: ud fra følgende betragtninger: En reduktion af hyppigheden af fysisk kontrol af sendinger af produkter, der indføres fra tredjelande, bør fastsættes ud fra kriterierne i artikel 8, stk. 3, i direktiv 90/675/EØF om erfaringerne i medlemsstaterne og faren for folke- og dyresundheden i EF; desuden kan der for så vidt angår nogle tredjelande, med hvilke EF har truffet aftale om ligestilling, foretages mindre hyppig fysisk kontrol af bestemte produkter, idet der bl.a. tages hensyn til anvendelsen af regionaliseringsprincippet, når der er tale om en dyresygdom, og til andre EF-veterinærprincipper; gennemførelsen af mindre hyppig fysisk kontrol tilrettelægges af den enkelte medlemsstat; den skal foregå på en sådan måde, at det ikke er muligt for en importør at forudsige, om en bestemt sending vil blive fysisk kontrolleret; der er behov for regelmæssigt at genoverveje den mindre hyppighed ud fra oplysninger om gennemførelsen af kontrol på grænsekontrolstederne, som Kommissionen eller medlemsstaterne modtager; medlemsstaterne bør straks underrette Kommissionen, hvis kontrollen viser, at produkterne ikke opfylder de nødvendige krav eller afslører andre uregelmæssigheder; de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité — VEDTAGET FØLGENDE BESLUTNING:







Artikel 1

1. Ved anvendelse af artikel 8, stk. 3, i direktiv 90/675/EØF foretager medlemsstaterne mindre hyppig fysisk kontrol af produkter fra tredjelande som omhandlet i bilag I til nærværende beslutning, når der er truffet EF-bestemmelser, som, uden at det berører EØS-aftalen, fastlægger:

— en liste over godkendte tredjelande

— en liste over godkendte virksomheder (dyresundhed og folkesundhed)

— en certifikatmodel (dyresundhed og folkesundhed).

2. For de i bilag II omhandlede tredjelande er hyppigheden af fysisk kontrol, der skal foretages af hver medlemsstat af sendinger af produkter tilhørende samme gruppe, som angivet i nævnte bilag.

3. Stk. 1 og 2 finder anvendelse, uden at dette berører artikel 15 og 19 i direktiv 90/675/EØF.

Hvis en medlemsstat anvender foranstaltninger efter artikel 15 i direktiv 90/675/EØF, skal situationen hurtigst muligt tages under overvejelse efter proceduren i artikel 23 i direktiv 90/675/EØF; den pågældende medlemsstat skal i dette øjemed straks underrette Kommissionen og de øvrige medlemsstater derom, navnlig med henblik på gennemførelsen af artikel 3, stk. 3, andet afsnit, i nærværende beslutning.

▼M10 —————

▼B

Artikel 2

Medlemsstaterne tilrettelægger fysisk kontrol således, at det ikke er muligt for en importør at forudsige, om en bestemt sending vil blive fysisk kontrolleret.

Artikel 3

▼M11 —————

▼B

3. ►M11 Kommissionen tager, efter anmodning fra en medlemsstat eller på eget initiativ, efter proceduren i artikel 28 i direktiv 97/78/EF hyppigheden som angivet i bilag I og II til denne beslutning op til fornyet overvejelse under hensyntagen til kriterierne i artikel 10 i direktiv 97/78/EF samt regionaliseringsprincippet og andre EF-veterinærprincipper. ◄

4. Hvis veterinærkontrollen afslører en uregelmæssighed, der kan have alvorlige følger for folke- eller dyresundheden, underretter medlemsstaterne straks Kommissionen derom.

Artikel 4

Hyppigheden af fysisk kontrol af produktsendinger som fastsat i bilag I berører ikke bestemmelserne om fysisk kontrol i direktiv 92/118/EØF eller andre kommissionsbeslutninger i henhold til nævnte direktiv eller øvrige EU-retsforskrifter.

Artikel 5

I tilfælde, hvor en rådsbeslutning om veterinæraftaler om ligestilling anfører specifik hyppighed af fysisk kontrol, skal Kommissionen optage sådan hyppighed i bilag II.

Artikel 6

Denne beslutning vil blive ændret, så snart Rådet vedtager de relevante ændringer af direktiv 90/675/EØF.

Artikel 7

Denne beslutning anvendes fra ►M4 den 1. januar 1997 ◄ .

Artikel 3 finder anvendelse fra femtendedagen efter meddelelsen af denne beslutning.

Artikel 8

Denne beslutning er rettet til medlemsstaterne.









BILAG I







PRODUKTGRUPPER OG HYPPIGHEDEN AF FYSISK KONTROL, DER AF HVER MEDLEMSSTAT SKAL FORETAGES AF SENDINGER AF PRODUKTER INDFØRT FRA TREDJELANDSVIRKSOMHEDER SOM OMHANDLET I ARTIKEL 1 Produktgruppe Hyppighed af fysisk kontrol Kategori I 1. Fersk kød, herunder slagteaffald, og produkter af kvæg, får, geder, svin og heste som defineret i Rådets direktiv 92/5/EØF (1) 20 % 2. Fiskerivarer i hermetisk lukkede beholdere, der gør dem stabile ved omgivelsestemperaturer, samt tørrede og/eller saltede fiskerivarer (2) 3. Hele æg 4. Svinefedt og afsmeltet fedt 5. Dyretarme 6. Rugeæg Kategori II 1. Fjerkrækød og fjerkrækødprodukter 50 % 2. Kanin, vildtkød (vildtlevende/opdrættet) og produkter heraf 3. Mælk og mejeriprodukter (til konsum) 4. Ægprodukter 5. Forarbejdet animalsk protein til konsum 6. Andre fiskerivarer end de i kategori I, nr. 2, nævnte, samt toskallede bløddyr 7. Honning Kategori III 1. Sæd Min 1 % Max 10 % 2. Embryoner 3. Gylle 4. Mælk og mejeriprodukter (ikke til konsum) 5. Gelatine 6. Frølår og snegle 7. Ben og benprodukter 8. Huder og skind 9. Børster, uld, hår og fjer 10. Horn, hornprodukter, hove og klove samt produkter heraf 11. Biavlsprodukter 12. Jagttrofæer 13. Forarbejdet foder til selskabsdyr 14. Råvarer til fremstilling af foder til selskabsdyr 15. Råvarer, blod, blodprodukter, kirtler og organer til farmaceutisk anvendelse 16. Blodprodukter til teknisk brug 17. Patogener 18. Hø og halm (1) EFT nr. L 57 af 2. 3. 1992, s. 1. (2) Uden at dette berører artikel 10, stk. 2, i direktiv 91/493/EØF (fersk fisk).

▼M11









BILAG II

LISTE OVER TREDJELANDE OG HYPPIGHEDEN AF FYSISK KONTROL

1. New Zealand

For New Zealands vedkommende er hyppigheden som fastsat i den aftale, der blev godkendt ved Rådets afgørelse 97/132/EF af 17. december 1996 om indgåelse af aftalen mellem Det Europæiske Fællesskab og New Zealand om sundhedsforanstaltninger i samhandelen med levende dyr og animalske produkter ( 3 ).

2. Canada

For Canadas vedkommende er hyppigheden som fastsat i bilag VIII til den aftale, der blev godkendt ved Rådets afgørelse 1999/201/EF af 14. december 1998 om indgåelse af aftalen mellem Det Europæiske Fællesskab og Canadas regering om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter ( 4 ).

3. Chile

For Chiles vedkommende er hyppigheden som fastsat i aftalen om sundhedsmæssige og plantesundhedsmæssige foranstaltninger i samhandelen med dyr, animalske produkter, planter, planteprodukter og andre varer og dyrevelfærd, som er indeholdt i bilag IV til den associeringsaftale, der blev godkendt ved Rådets afgørelse 2002/979/EF af 18. november 2002 om undertegnelse af og midlertidig anvendelse af visse bestemmelser i aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side ( 5 ).

4. Schweiz

For Schweiz' vedkommende er hyppigheden som fastsat i appendiks 10 til bilag 11 om sundhedsmæssige og zootekniske foranstaltninger for handelen med levende dyr og animalske produkter, der er knyttet til aftalen mellem Det Europæiske Fællesskab og Det Schweiziske Forbund om handel med landbrugsprodukter, som blev godkendt ved afgørelse 2002/309/EF, Euratom truffet af Rådet og Kommissionen, for så vidt angår aftalen om videnskabeligt og teknologisk samarbejde, den 4. april 2002 om indgåelse af syv aftaler med Det Schweiziske Forbund ( 6 ).

▼M11 —————